DW28 เผย Put DW บนหุ้น ICT ปิดพุ่ง สวนทางหุ้นอ้างอิงที่ร่วงแรง หลังจบประมูล
DW28 เผย Put DW บนหุ้น ICT ปิดพุ่ง สวนทางหุ้นอ้างอิงที่ร่วงแรง หลังจบการประมูล
22 ธ.ค. 2558

แมคควอรี DW28 เผยว่า หุ้นกลุ่มไอซีทีปรับตัวลงแรงตั้งแต่ช่วงเช้าวันนี้ ส่งผลให้ Put DW ที่อ้างอิงหุ้นในกลุ่มดังกล่าวปรับตัวขึ้นอย่างแข็งแกร่ง ตัวอย่างเช่น ADVA28P1604A ซึ่งปรับตัวขึ้น +60.2% เทียบกับหุ้นอ้างอิงที่ปรับตัวลง -19.4% เป็นต้น
รวมทั้ง SET50 Put DW ที่ปรับตัวขึ้นหลังจากดัชนีหลักทรัพย์อ้างอิงเคลื่อนไหวในแดนลบต่อเนื่อง ตัวอย่างเช่น S5028P1601B +13.7% และ S5028P1601A +10.9% เทียบกับดัชนีหลักทรัพย์ SET50 ที่ปิดตลาด -1.8% และสัญญาซื้อขายล่วงหน้า S50Z15 ที่ปรับตัวลง -1.9% ตามลำดับ
อย่างไรก็ตาม Call DW ที่อ้างอิงหุ้นขนาดกลางอย่าง IVL และ WHA ปรับตัวขึ้นสวนตามหุ้นอ้างอิงเช่น WHA28C1602A +25.0% และ IVL28C1604A +14.3% เทียบกับหุ้นอ้างอิงที่ปรับตัวเพิ่มขึ้น 2.9% และ 1.4% ในขณะที่ Call DW ที่อ้างอิงในหุ้นกลุ่มสื่อสารที่ปรับตัวลงแรงโดดเด่นได้แก่ JAS28C1604A -60.7% เทียบกับหุ้นอ้างอิงที่ปรับตัวลดลง 22.6% และ ADVA28C1604A -67.1% เทียบกับหุ้นอ้างอิงที่ปรับตัวลดลง 19.4%
สิ้นวัน นักลงทุนซื้อสุทธิ SET50 Call ต่อเนื่องจากสัปดาห์ก่อนในรุ่น S5028C1601A อีก 10.2 ล้านหน่วย นอกจากนี้ยังมีแรงซื้อสะสมใน DW Call หุ้นกลุ่มสื่อสารหลังหุ้นอ้างปรับตัวลงแรง เช่น ADVA28C1604A  ADVA28C1605A และ JAS28C1604A เป็นต้น ในขณะที่มีแรงขายสุทธิใน SET50 Put DW หลังนักลงทุนซื้อสะสมไว้จากสัปดาห์ก่อนเช่น S5028P1601B 3.9 ล้านหน่วย และมีแรงขายสุทธิใน WHA28C1602A 2.1 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 61,465.16 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,305.68 ล้านบาท
คิดเป็น 3.8%